text: "Sire," dist ele, "de coi m'alés proiant?"
   "Me biele dame, jou l' ferai entendant:
   Kant jou premiers vinc en te cort errant,
   Si te proiai l’hostel por Diu le grant
   Et por l’amor Alexis ten enfant;
   Ainc puis chel di n’eus le cuer goiant,
   Ne ne venis par devant moi passant
   Se me veisses n’en alasses plorant.
   PageV01P306
   Dou ruiste duel ke vois ramentevant
   Meffais en sui, jou l' sai a eschiant.
   Pries est me fins, car mout vois agrevant;
   Si l' me pardone por l’amor Diu le grant."
  